શીર્ષક: કૃષિકાયદાઓ દોઢ વર્ષ માટે સ્થગિત કરવાની સરકારની ફૉર્મ્યુલા ખેડૂતોએ ફગાવી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
કૃષિકાયદાઓને રદ કરવાની માગ સાથે આંદોલન કરી રહેલા ખેડૂતોએ સરકારના પ્રસ્તાવને ફગાવવાની સાથે ત્રણેય કૃષિકાયદા સંપૂર્ણપણે રદ કરીને તમામ ખેડૂતોને પાક પર લાભદાયક MSP મળી રહે તે માટે કાયદો બનાવવાની વાત કરી છે.

નોંધનીય છે કે પાછલા 58 દિવસોથી ભારતનાં જુદાં જુદાં રાજ્યોના ખેડૂતો મોદી સરકાર દ્વારા લાવવામાં આવેલા ત્રણ કૃષિકાયદાઓને પાછા ખેંચી લેવાની માગ સાથે પાટનગર દિલ્હીની સરહદો પર આંદોલન કરી રહ્યા છે. 

સરકાર અને ખેડૂત સંગઠનોના આગેવાનો વચ્ચે ઘણી વખત વિવાદનો અંત લાવવા અને વચ્ચેનો માર્ગ કાઢવા માટે ચર્ચા થઈ પરંતુ આ વિવાદનો કોઈ ઉકેલ આવી શક્યો નથી.

પાછલા 58 દિવસ દરમિયાન આ આંદોલનકારી ખેડૂતો પૈકી કેટલાકનાં સ્થળ પર જ મૃત્યુ થયાં છે જ્યારે અમુક ખેડૂતોએ પોતાના જીવન ટૂંકાવી લીધા હોવાના બનાવો પણ બન્યા છે. 

ખેડૂત સંગઠન અને પોલીસ પ્રશાસન વચ્ચે થયેલી બેઠકમાં પોલીસે દિલ્હીમાં પ્રવેશ ન કરવાની વાત કરી જ્યારે ખેડૂતોએ સામે દિલ્હીના રિંગ રોડ પર પરેડ કરવાની વાત દૃઢતાપૂર્વક મૂકી છે.

ખેડૂત સંગઠન સંયુક્ત કિસાન મોરચાએ દાવો કર્યો છે કે કૃષિકાયદાઓ પાછા ખેંચવાની માગ સાથે શરૂ થયેલ આંદોલન હવે દેશવ્યાપી થઈ ચૂક્યો છે. કર્ણાટક, ઉત્તરાખંડ, ઓડિશા અને કોલકાતાના ખેડૂત સંગઠનો દ્વારા આ આંદોલનને સમર્થન કરાયું છે.

મુંબઈ પોલીસે પીઢ લેખક અને ગીતકાર જાવેદ અખ્તર દ્વારા કરાયેલ બદનક્ષીના કેસમાં બોલીવૂડ અભિનેત્રી કંગના રણોતને સમન કર્યાં છે. 

મુંબઈ મિરરના એક અહેવાલ અનુસાર કંગનાને જુહુ પોલીસ સમક્ષ 22 જાન્યુઆરીએ હાજર રહેવા જણાવાયું છે. 

નોંધનીય છે કે જાવેદ અખ્તરે બદનક્ષીભરી અને આધારવિહોણી ટિપ્પણીઓ કરવા મામલે અંધેરી મેટ્રોપોલિટન મૅજિસ્ટ્રેટ સમક્ષ કંગના વિરુદ્ધ ક્રિમિનલ ફરિયાદ દાખલ કરી હતી.

અખ્તરે પોતાની ફરિયાદમાં દાવો કર્યો હતો કે પાછલા વર્ષે જૂન માસમાં સુશાંત સિંહ રાજપૂતના મરણ બાદ કંગનાએ પોતાના એક ઇન્ટરવ્યૂમાં બોલિવૂડની એક આંતરિક ટોળકી અંગે વાત કરતી વખતે તેમનું નામ લીધું હતું.

ફરિયાદ અનુસાર કંગનાએ ખોટો દાવો કર્યો હતો કે અભિનેતા હૃતિક રોશન સાથે તેમના સંબંધો અંગે ચૂપ રહેવા માટે જાવેદ અખ્તરે તેમને ધમકાવ્યાં છે. ફરિયાદમાં જણાવાયું છે કે કંગનાનાં આ નિવેદનોથી અખ્તરની છબિ ખરડાઈ છે.

આ મામલે કોર્ટે ડિસેમ્બર, 2020માં જુહુ પોલીસને તપાસ કરી પોતાનો રિપોર્ટ 16 જાન્યુઆરીએ સોંપવા માટે જણાવ્યું હતું. જોકે, બાદમાં કોર્ટે પોલીસને 1 ફેબ્રુઆરી સુધીનો સમય આપ્યો હતો. 

નોંધનીય છે કે...